Luxury Lounge

"**Luxury Lounge**" je 72. epizoda HBO televizijske serije *Sopranosi* i sedma u šestoj sezoni serije. Napisao je Matthew Weiner, režirao Danny Leiner, a prvobitno je emitovana 23. aprila 2006. godine.

## Radnja 
U Vesuviu, Phil Leotardo i Tony Soprano organizuju proslavu za dva nova člana porodice: Gerryja Torciana i Burta Gervasija. Međutim, događaj ne prolazi bez napetosti, jer Phil uporno ponavlja da mu se gadi nestali Vito Spatafore, a mnogi pokazuju nezadovoljstvo hranom i uslugom. Phil hvali Vesuviovu konkurenciju, Da Giovannii, i kaže Artieju Buccaiju da bi ga trebao pogledati. Poslije ručka, Christopher, Tony i Carlo razgovaraju o slabom napretku potrage za Vitom, a Christopher traži dozvolu da se upusti u svoju filmsku avanturu.

Dok Rusty Millio i njegov vozač Eddie Pietro izlaze sa Rustyjevog prilaza, dvojica Italijana u sportskom automobilu, koje su angažovali Tony i Christopher, se zaustavljaju iza njih i presijecaju im put. Jedan izlazi i na lošem engleskom pita Rustyja i Eddieja kako da dođu do Eastern Parkwaya u Brooklynu. Dok Rusty objašnjava, drugi ubica polako prilazi sa vozačeve strane i puca u Eddieja, dok drugi, koji je glumio da traži uputstva, ubija Rustyja. Dvojica Italijana ostavljaju oružje na prilazu i bježe, dok se Rustyjev mercedes kotrlja niz ulicu.

Tony nerado dolazi na svečani ručak u Da Giovanni u čast krizme Philovog unuka. Prisutna je, također, i Marie Spatafore sa svojom djecom. Carmela hvali restoran i govori šta vidi kao nedostatke Vezuvia. Phil prilazi Tonyju da mu zahvali u ime Johnnyja Sacka za Rustyjevo ubistvo. Tony negira umiješanost, što Phil shvata kao njegov oprez.

Christopher i Little Carmine odlaze u Los Angeles da se sretnu sa Benom Kingsleyem, od kog žele da glumiti šefa u njihovoj kombinaciji *Ringa* i *Kuma* . Daleko od svog sponzora iz "Anonimnih alkoholičara", Christopher se odaje alkoholu i drogi, kao i seksu sa prostitutkom Eden. Nakon što ga je sve to dotuklo, on poziva Murmura da dođe i pomogne mu da se oporavi.

Sastanak sa Kingslijem ne  prolazi dobro. Izgleda da dobitnik Oskara nije impresioniran projektom i nezainteresovan je za njega. Kingsley prekida razgovor sa dvojcem kako bi pozdravio Lauren Bacall, koja kaže da je u gradu kako bi vodila ceremoniju dodjele nagrada. Nakon što je pomenula poklone povezane sa vođenjem ceremonije, Kingsley se sjeti da ima dogovoreni prijem u "luksuznom lobiju", prostoriji sa besplatnim poklonima za poznate ličnosti. Christopher i Carmine odlaze sa Kingsleyem, ali njihovi pokušaji da ga suptilno uplaše, odbijaju se o njegovo sofisticirano i prilagodljivo držanje. U međuvremenu, Christopher je fasciniran luksuznim poklonima i interesuje ga kako bi se i on mogao srediti da dobije besplatne poklone.

Artie ima novu domaćicu, Albanku Martinu. Kada je vidi kako u baru flertuje sa Bennyjem Faziom, Artie  govori da joj ne može pomoći da dobije zelenu kartu. Benny problematizira način na koji Artie prijeti Martini, što dovodi do napetosti između njih dvoje.

Otkrivena je prevara Ahmeda i Muhameda sa kreditnim karticama sa Christopherovom ekipom. Murmur završava posao za Christophera, što uključuje kupovinu podataka o kreditnim karticama iz italijanske slastičarne i Teittlemanovog hotela, te davanje brojeva dvojcu. Murmur im nudi identične plastične kartice, ali mu oni kažu da se cijela operacija izvodi preko interneta.

Vesuviove finansijske teškoće se nastavljaju nakon što Artija posjećuju istražitelji American Expressa. Obavještavaju ga da je neko krao brojeve kreditnih kartica od njegovih mušterija kako bi dizao njihov novac, te da zbog mjera opreza moraju blokirati korištenje kartica u Vesuviu. Nakon emotivnog sastanka sa osobljem, Artie saznaje od Martine kako je pomogla Beniju da ukrade brojeve kartica iz restorana, poslije čega je on otpušta. Zatim, u naletu bijesa, odlazi u Bennyjevu kuću usred noći i pretuče ga.

Tony pokušava smiriti Artiejevu i Bennyjevu svađu, govoreći da su obojica pogriješili. Poziva Charmaine i Artieja na *The Stugots II,* sa njim i Carmelom, i neposlušnom Artieu drži lekciju. U Satriale'su daje jasna naređenja osvetoljubivom Bennyju, govoreći: "Ne sereš gdje jedeš, a posebno ne sereš tamo gdje *ja* jedem."

Na Tonijevo insistiranje, Bennyjevi roditelji slave godišnjicu braka u Vesuviu. Artie im prilazi dok tokom jela sjede za stolom. Uz pitanje, da li nekome treba piće, Artie diskretno podsjeća na Benijeve aktivnosti sa njegovom bivšom domaćicom. Benny prati Artija u kuhinju i zaranja njegovu desnu ruku u lonac kipućeg paradajz sosa, gadno ga opekavši.

Prije odlaska iz Los Angelesa, ispred mjesta dodjele nagrada, maskirani Christopher opljačka Lauren Bacall, kradući joj torbu sa poklonima. Stigavši kući, Christopher nudi Tonyju nešto od ukradene robe, ali Tonyja sve više brine Christopherov nedostatak koncentracije. Za sukob između Artija i Benija krivi Christopherovo odsustvovanje, rekavši da je sukob možda mogao biti izbjegnut da se on nalazio na licu mjesta, da kontroliše ekipu.

Sa Carmelom i njenom majkom Mary, Tony odlazi na večeru u Vesuvio, ali Hugh nije prisutan, jer je još uvijek u svađi sa Carmelom. Tony nagovara Artieja da ode na terapiju, rekavši mu da uporno  "sažalijeva samog sebe.".Artie odgovara neprijateljskim stavom, na što mu Tony kaže da se klijentima ne sviđa njegovo brbljanje i predlaže mu da ostane u kuhinji.

## Glavni glumci 
* James Gandolfini kao Tony Soprano
* Lorraine Bracco kao dr. Jennifer Melfi *
* Edie Falco kao Carmela Soprano
* Michael Imperioli kao Christopher Moltisanti
* Dominic Chianese kao Corrado Soprano, Jr. *
* Steven Van Zandt kao Silvio Dante
* Tony Sirico kao Paulie Gualtieri
* Robert Iler kao AJ Soprano *
* Jamie-Lynn Sigler kao Meadow Sopran *
* Aida Turturro kao Janice Soprano *
* Steve Schirripa kao Bobby Baccalieri
* Frank Vincent kao Phil Leotardo
* John Ventimiglia kao Artie Bucco
* Kathrine Narducci kao Charmaine Bucco
* Ray Abruzzo kao Mali Carmine
* Joseph R. Gannascoli kao Vito Spatafore
* Dan Grimaldi kao Patsy Parisi

### Gostujući glumci 
* Joe Abbate kao čovjek #1 
* Taleb Adlah kao Ahmed 
* Peter Allas kao Salvatore 
* Nick Annunziata kao Eddie Pietro
* Lauren Bacall kao ona sama
* Edoardo Ballerini kao Corky Caporale
* John Bianco kao Gerry Torciano
* Alberto Bonilla kao Alonso 
* Denise Borino kao Ginny Sacrimoni
* Frank Borrelli kao Vito Spatafore, Jr. 
* Filippo Bozotti kao Giovanni Coppito 
* Elizabeth Bracco kao Marie Spatafore
* Angelle Brooks kao žena za vezu 
* Dylan Bruce kao vratar
* Max Casella kao Benny Fazio
* Kristen Cerelli kao Jen Fazio 
* John 'Cha Cha' Ciarcia kao Albie Cianflone 
* Ariana Delawari kao Shelly 
* Mario D'Elia kao Benny Fazio, Sr. 
* Meital Dohan kao Yael 
* Joseph Emmi kao dječak #2 
* Manuela Feris kao Martina
* Ben Kingsley kao on sam
* Enya Flack kao Janine 
* Dierdre Friel kao Sandy  
* Paulina Gerzon kao Francesca Spatafore 

* Carlo Giuliano kao Italo 
* Bjorn Johnson kao fotograf 
* Merel Julia kao Gianna Millio 
* Donnie Keshawarz kao Muhammed 
* Sig Libowitz kao Hillel Teittleman 
* Geraldine LiBrandi kao Patty Leotardo 
* Alicia Lorén kao Eden
* Abigail Marlowe kao Sarah 
* Arthur J. Nascarella kao Carlo Gervasi
* Dee Nelson kao Erica 
* Laura Niemi kao Roxanne 
* Brian O'Neill kao detektiv Hollings 
* Artie Pasquale kao Burt Gervasi
* Channing Pourchot kao Carla 
* Judy Prianti kao Connie Fazio 
* John Rue kao Kloski 
* Arick Salmea kao vozač limuzine 
* Peter Salzer kao stariji čovjek
* Jose Sanchez kao Hector 
* Suzanne Shepherd kao Mary De Angelis
* John Robert Tramutola kao dječak #1 
* Wilmer Valderrama kao on sam
* Frankie Valli kao Rusty Millio
* Maureen Van Zandt kao Gabriella Dante
* Lenny Venito kao James "Murmur" Zancone
* Todd Wall kao čovjek #2 

## Prvo pojavljivanje 
* **Burt Gervasi** : vojnik u porodici Soprano i rođak Carla Gervasija.

## Umrli 
* **Rusty Millio** : ubijen po naređenju Džonija Saka preko plaćenih ubica Tonyja Soprana zbog moguće zavjere protiv Johnnyja dok je ovaj u zatvoru.
* **Eddie Pietro** : Kolateralna žrtva Milliovog ubistva.

## Naslovna referenca 
* Christopher i Little Carmine prate Bena Kingsleya kroz luksuzni lobi ("Luxury Lounge") gdje se slavnim besplatno nudi mnogo poklona.
* Epizoda počinje i završava se ubicama iz Italije. U završnoj sceni pregledavaju poklone koje su uzeli u Americi za svoje porodice, koristeći slabost američkog dolara.

## Reference na druge medije 
* Scena u kojoj grupa starijih ljudi ulazi u Artijev restoran, nakon što je Artie snizio standarde restorana i počeo nuditi povoljnije aranžmane, referenca je na sličnu scenu u *Casinu*, gdje slična grupa starijih ljudi ulazi u kazino, nakon narator spominje da su u Las Vegasu sniženi standardi.
* U Luxury Loungeu, na televiziji se prikazuje video igrica *True Crime: New York City* .

## Muzika 
* Tokom završnih špica svira klasična gitarska kompozicija " Recuerdos de la Alhambra " kompozitora Francisca Tarrege, koju izvodi Pepe Romero .
* U sceni u baru u kojoj Ahmed i Muhamed uzimaju ukradene brojeve kreditnih kartica, svira "Dazz", Brickova hit pjesma iz 1976. godine.
* U Luxury Loungeu, dok Christopher pregledava proizvode, svira Cam'ronov "Welcome to New York City".

## Vanjske povezice 
* 

Kategorija:Epizode serije Sopranosi
Kategorija:Epizode 6. sezone serije Sopranosi
Kategorija:TV-emisije na engleskom jeziku
Kategorija:Američke TV-serije sa početkom prikazivanja 2003.
Kategorija:Američke TV-serije iz 2000-tih